作者:陸龜蒙
標題:奉酬襲美先輩初夏見寄次韻
內容:積雨晦皋圃，門前煙水準。蘋蘅增遙吹，枕蓆分餘清。村旆詫酒美，賒來滿鋞程。未必減宣子，何羨謝公榮。借宅去人遠，敗牆連古城。愁鴟佔枯枿，野鼠趨前楹。昨日雲破損，晚林先覺晴。幽篁倚微照，碧粉含疏莖。蠹簡有遺字，gs琴無泛聲。蠶寒繭尚薄，燕喜雛新成。覽物正搖思，得君初夏行。誠明複散誕，化匠安能爭。海浪刷三島，天風吹六英。洪崖領玉節，坐使虛音生。吾祖傲洛客，因言幾為傖。末裔實漁者，敢懷幹墨卿。唯思釣璜老，遂得持竿情。何須乞鵝炙，豈在斟羊羹。畦蔬與甕醁，便可相攜迎。蟠木幾甚曲，筍皮冠且輕。閒心放羈靮，醉腳從欹傾。一徑有餘遠，一窗有餘明。秦皇苦不達，天下何足並。